قسم الف(A) مرکزی مرحلےکا ستارہ

قسم الف (A) مرکزی مرحلے کا ستارہ ایک ایسا ستارہ ہے جو اپنے مرکزی مرحلے[نویاتی ائتلاف میں ہائیڈروجن کو مدغم کرکہ ہیلِیم پیدا کرنا] میں سے گذر رہا ہوتا ہے اور اس کا سپیکٹرم قسم الف [A] ہوتا ہے۔اس سپیکٹرم کی روشنی کی کلاس V ہے۔  ان ستاروں میں سپیکٹرم کی پہچان مضبوط ہائیڈروجن بالمر جذبی لائنیں ہیں۔  وہ 1.7 اور 2.1 شمسی وزن [سورج کا وزن] کے درمیان پیمائش کرتے ہیں۔ سطح کا درجہ حرارت 7,600 اور 10,000 K کے درمیان ہے اور یہ سورج کی زندگی کے تقریبا ایک چوتھائی حصہ قائم رہتے ہیں۔ ایسے ستاروں کی روشن ترین اور قریبی مثالیں الٹیئر (A7) ، سیریس اے (A1) اور ویگا (A0) ہیں۔ ان قسم کے ستاروں میں کنویکٹو زون نہیں ہوتی اور اس طرح ان سے مقناطیسی ڈائناموس کے موجود ہونے کی توقع نہیں کی جا سکتی۔ نتیجے کے طور پر، ان میں تیز تارکیی ہوائیں [ستاروں سے خارج ہونے والے پروٹان اور الیکٹرون] نہیں ہوتی ہیں کیونکہ ان میں ایکس رے اخراج پیدا کرنے کا کوئی ذریعہ نہیں ہوتا ہے۔&nbsp;

## سپیکٹرم معیارکے مطابق ستارے
دائیں|تصغیر|مورگن-کینن سپیکٹرم کی درجہ بندی

ترمیم شدہ یرکس اٹلس سسٹم نے اے ٹائپ ڈوارف سپیکٹرم کے ستاروں کی میعارکے فہرست کا ایک ڈھانچہ درج کیا، لیکن یہ آج مکمل طور پر مستند نہیں ۔ الف قسم کے مین سیکوینس [مرکزی مرحلے] ڈوارف ستاروں کے درمیان ایم کے سپیکٹرم کی درجہ بندی کے نظام کے "اینکر پوائنٹس" اور "ڈیگر معیارات"، یعنی وہ خاص ستارے جو برسوں سے تبدیل نہیں ہوئے ہیں اور نظام کی وضاحت کے لیے ان کو استعمال کیا جا سکتا ہے، وہ ہیں (Vega(A0 V ) (Phecda (A0 V اور Fomalhaut (A3 V) ۔  مورگن اینڈ کینن (1973)کے ایک بنیادی جائزہ نے ایم کے کی درجہ بندی A3 V اور F2 V کی اقسام کے درمیان کوئی معیار فراہم نہیں کیا۔ ایچ ڈی 23886 کو 1978 میں A5 V معیار کے طور پر تجویز کیا گیا تھا۔ 

حالیہ طور پر، رچرڈ گرے اور رابرٹ گیریسن نے 1987ء اور 1989ء میں دو تحقیقی مقلے درج کیے جس میں وہ ان ستاروں کے بارے لکھتے ہیں۔  وہ تیزاورآہستہ رفتار سے گردش کرنے والے ان ستاروں کے سپیکٹرم معیارات کی فہرست دیتے ہیں، جن میں شامل ہیں، ایچ ڈی 45320 (A1 V) ایچ ڈی 88955 (A2 V) 2 ہائیڈری (A7 V) 21 لیونس مائنورس (A7 W) اور 44 سیٹی (A9 V) ۔ مورگن اور گرے اینڈ گیریژن کے تحقیقی جائزہ میں فراہم کردہ ایم کے معیارات کے علاوہ، بعض اوقات زوسم (A4 V) کو بھی ایک معیار کے طور پر درج کیا جاتا ہے۔ کوئی شائع شدہ A6 V اور A8 V معیاری ستارے نہیں ہیں۔

## سیارے
الف قسم کے ستارے نئے ہوتے ہیں (عام طور پرچند دس کڑوڑ سال پرانے) اور ان میں سے کئی اورکت (Infra Red) تابکاری کا اخراج ایسی مقدار میں کرتے ہیں جوعام طور پر ستاروں میں نہیں پائی جاتی ۔ اس اظافی IR کے اخراج کی وجہ سیاروی ملبے کی ڈسک کی دھول/گرد کے اخراج سے منسوب ہے جہاں سیارے بنتے ہیں۔  سروے سے پتہ چلتا ہے کہ بڑے پیمانے کے وسیع سیارے عام طور پر الف قسم کے ستاروں کے ارد گرد تشکیل پاتے ہیں۔ لیکن ڈوپلر سپیکٹروسکوپیکے طریقہ کو استعمال کرتے ہوئے ان سیاروں کا پتہ لگانا مشکل ہے۔ اس کی وجہ یہ ہے کہ اے قسم کے ستارے عام طور پر بہت تیزی سے گردش کرتے ہیں، جس کی وجہ سے پیدا ہونے والی چھوٹی ڈوپلر شفٹوں کی پیمائش کرنا مشکل ہوجاتا ہے کیونکہ سپیکٹرم لائنیں بہت وسیع ہوتی ہیں۔  تاہم، اس قسم کے بڑے ستارہ بالآخر ایک ٹھنڈے سرخ ضخام ستارے میں تبدیل ہوتا ہے جو زیادہ آہستہ گردش کرتا ہے اور اس طرح ریڈیل رفتار کی پیمائیش کا استعمال کرتے ہوئے اسے ناپا جا سکتا ہے۔ 

2011ء تک تقریبا 30 جپٹر[مشتری] (Jupiter) کلاس کے سیارے ایسے سرخ ضخام ستاروں کے ارد گرد پائے گئے ہیں جن میں پولکس، گاما سیفئی اور آئیوٹا ڈراکونس شامل ہیں۔ مختلف قسم کے ستاروں کے ارد گرد ڈوپلر سروے سے پتہ چلتا ہے کہ ہر 6 میں سے 1 ستارہ جس کا وزن سورج سے دگنا ہے اس میں کم از کم ایک یا دو مشتری کے پیمانہ کے سیارے چکر لگاتے ہیں۔ ، جبکہ سورج جیسے ستاروں کے لیے یہ رقم 16 میں سے 1 کے مقابلے پر ہے۔ الف قسم کے ستاروں کے نظام جن میں سیارے موجود ہیں وہ درج ذیل ہیں۔ ایچ ڈی 15082 بیٹا پکٹورس اور ایچ آر 8799۔